SJU MÅNEDER
LUKKET OPPLÆRINGSINSTITUSJON BESØKENDE
BRIONY ARISTON KLINISK PSYKOLOG
Arbeider du her?
-Jeg er besøkende. -Ja vel.
Kan du komme inn hit et øyeblikk?
Beklager at jeg er sen.
Alt i orden. Jeg så deg komme på kameraene.
Han blir fulgt ned.
Jeg hørte at han var involvert i en voldshendelse.
-Hvor hørte du det? -Det ble rapportert.
-Det ville vært nyttig å se… -Er det relevant? For vurderingen din.
-Jeg vil gjerne se det. -Greit. Jeg skal fyre opp serveren.
Han har vært ganske rolig. Vet ikke om det er relevant.
Hvis det jeg tenker og observerer er relevant for vurderingen din.
Her er det.
-Bare skrammer. -Jeg leste rapporten.
-Begge skylder på den andre. -Ja. Jeg leste rapporten.
Er det femte besøk?
-Ja. -Vet du hva du skal skrive i rapporten?
Da ville jeg ikke vært her.
-Den andre av dere, han trengte bare tre… -Du kan ikke si mer.
Det er viktig at jeg ikke vet hva den andre psykologen sier, gjør eller mener.
Det handler om å gjøre riktig vurdering, ikke raskest.
-Beklager. Jeg er dum. -Nei. Det er bare sånn jeg jobber.
Jamie er på plass. Jeg skal følge deg.
-Jeg må ha varm sjokolade fra automaten. -Det husker jeg.
Slipp meg!
Nei! Du skal slippe!
Vi har en torturlab i kjelleren. Statlig godkjent. Veldig hysj-hysj.
-Hva er det? -Han liker sjokolade med marshmallows.
Du mener visst alvor. Ingen har gjort det før.
Det var Mark, tror jeg.
Brannsår fra en radiator over hele ham, stakkar.
Men jeg vet ikke hvorfor han havnet her.
Han er ikke berømt som din Jamie.
-Få opp farta! -To av oss er på vei.
Du vet hvor jeg er.
-Går det bra? -Ja.
-Hei, Jamie. -Hei.
-Vi er her hvis du trenger oss. -Ja.
Det samme gjelder deg, Jamie. Vi følger med.
Varm sjokolade.
-Marshmallows? -Massevis.
Du husket det. Takk.
Og jeg sparte halve smørbrødet mitt i fall du er sulten.
-Med hva? -Ost og pikkels.
-Ikke tomat? -Tomat passer ikke så godt med pikkels.
-Ikke salat? -Ville jeg gjort det mot deg?
Ikke tomat, ikke salat. Ost og pikkels.
-Jeg kan spise det senere. -Nei. Jeg tar det.
Jeg vet ikke med pikkels, da, men jeg tar det.
-Har du laget det? -Ja.
-Lager du skiver? -Synes du det er rart?
-Nei. Mamma lager det. -Da er vi to.
-Den er god. -Den er litt varm.
Jeg liker den varm.
-Du ser bedre ut enn sist. -Hva mener du?
Du har fått tilbake litt farge.
-Du høres ut som en bestemor. -Gjør jeg det?
"Du har fått tilbake fargen. Du var ikke så syk."
-Artig stemme. -Nei.
-Treffer du besteforeldrene dine ofte? -Ikke i det siste, nei.
Jeg mente før alt dette.
Ja, litt. Min fars foreldre. Moren min kom ikke overens med sine.
Ja, det snakket vi om. Så hvordan er din fars foreldre?
Vet ikke. Som ham.
Hva betyr det?
De liker ting på sin måte. "Ingen brun saus. Så synd."
Eller: "Jeg liker en skive med middagen, hvis du har en, Amanda."
En skive med hva?
Brød.
-Du er fisefin. -Jeg er ikke fra samme sted som deg.
Hva kaller du brød hvis du ikke kaller det skive?
Brød.
-Du er fisefin. -Hvis det gleder deg, så er jeg det.
Hva kaller du bestefaren din? Sikkert "farfar".
-Nei. -Jo.
-Jeg kaller ham "pop-pop". -Hva? Gjør du det?
Ja, det gjør jeg.
-Det har jeg aldri hørt før. -Jeg vet ikke hvorfor.
Kanskje han ba meg kalle ham det. Jeg vet ikke.
Du er veldig fisefin.
-Skal du ikke smake på smørbrødet? -Jeg tar det senere. Det er pikkels…
-Hater det. -Hater du det?
-Da kludret jeg det til. -Ja, det gjorde du.
Kan vi snakke litt om deg?
Ser du mye av faren din i bestefaren din?
Jeg vet ikke.
Er det bare det de sier eller hvordan de gjør ting?
-Hvordan er faren din og faren hans? -Menn.
Er "maskuline" et ord vi kan bruke?
Du brukte det.
Når jeg hører ordet "maskulin", tenker jeg at de kan reparere ting.
De like å lage ting. De liker sport. De liker å gå på puben.
Ja.
-Ikke puben, men ja. -Går ikke faren din på puben?
Egentlig ikke. Ikke så mye som min pop-pop.
-Det lar du meg ikke glemme. -Nei.
-Så bestefaren din er mer pubgjenger? -Jeg vet ikke.
-Han er ikke der så mye lenger. -Hvor mye?
Kanskje annenhver søndag.
Noen ganger i uka når både mamma og pappa jobber.
Men det er mest besta.
Litt mer i feriene.
-Vi var på Tenerife med dem en gang. -På ferie?
Nei, bananplukking!
-Så klart at det var ferie. -Ok.
Jeg tror ikke jeg har hørt noen bruke bananplukking som svar.
Det andre jeg tenker på når jeg hører ordet "maskulin",
er måten maskuline menn…
Dette startet fordi jeg sa at du høres ut som en bestemor.
Jeg sa at du høres ut som en bestemor, og nå maser du om maskuline greier.
Ja.
Før hadde du faktiske spørsmål.
"Er dette riktig? Vet du om dette er galt?"
-Nå prater du bare dritt. -Jeg håper ikke det.
Den første gangen var det:
"Hvis et marsvin spiser en unge, er det normalt?"
Nå er det: "Hva kaller du brød?" Det virker som et triks.
Triks til hva?
Faren min er ålreit. Greit?
Det vet jeg.
Å prate om ham, det trengs ikke.
Greit. Hvis det er det du føler. Men jeg prøver ikke å lure deg.
-Nå har jeg gjort deg sur. -Nei.
Får jeg se notatene dine? Hva har du skrevet om meg?
-Ser du meg skrive? -Du må skrive.
-Ja. -Får jeg se hva du har skrevet?
-Selvfølgelig ikke. -Advokatene har sagt at du jobber for oss.
Det er ikke det de sier. Jeg spurte dem sist du sa det til meg.
Snakket du med dem?
Jeg er hyret av teamet ditt, men jobber ikke for dere. Jeg skriver en uavhengig…
-Hva sier de til deg? -En uavhengig rapport før domsavsigelse.
Dommeren skal lese den for å forstå deg og din forståelse av tiltalen.
Jeg vil bare snakke med deg, og at du skal snakke med meg.
Ja, jeg har stilt konkrete spørsmål, men jeg tror…
Kjeder du deg?
-Nei. -Greit.
Jeg mener at du og alle andre er mer sammensatt enn rene spørsmål gir rom for.
Vi hadde en god samtale sist. Kan vi prøve det igjen?
Hva snakket vi om?
Om vennene dine, søsteren din og moren din.
-Jeg husker ikke å ha sagt noe. -Jo da.
Hva du føler for dem. Hva du tror moren din synes om deg.
-Og nå vil du snakke om pappa? -Jeg vil snakke om mange ting.
Jeg kan fortelle hvilke spørsmål jeg har skrevet ned for å snakke om i dag.
Greit.
Jeg ville snakke om slåsskampen du var i.
-Det var ingenting. -Hvorfor sloss dere?
-Han slo meg først. -Hvorfor det?
Fordi vi har kranglet om ting. Det var ikke en ordentlig slåsskamp.
-Er det ikke interessant? -Nei.
Da går vi videre.
-Er det jeg som bestemmer nå? -Kanskje.
Jeg skrev ned at jeg ville snakke om hvordan det å være mann føles.
Vil du høre om kuk og baller?
Jeg er interessert i hvordan det føles for deg å være mann.
Vet ikke.
Spørsmålet er for stort. Og slåsskampen er et for lite spørsmål.
Derfor er det nyttigere for meg å se hvor samtalen går,
og lede den litt mot hva du synes om faren din og bestefaren din.
Den typen menn de er.
Heller enn å spørre: "Jamie, hvordan synes du det føles å være mann?"
-"Hvordan synes du det føles å være mann?" -Det er ikke et triks.
Det er bare en samtale.
Er det greit om vi snakker litt om faren din?
Kan jeg se notatene dine? Hva du skrev, hvordan du skrev det?
Nei. Så mye bestemmer du ikke.
Liker faren din jobben sin?
Han fikser toaletter. Hva tror du? Han jobber mye.
Lange dager. Man får best betalt for hastejobber utenfor kontortiden.
-Er han morsom? -Noen ganger.
Kjærlig?
-Nei. Det er kleint. -Sint?
-Sikkert. -Hvor sint blir han?
-Han har aldri slått meg. -Ok. Fortsett.
-Med hva? Er det det dette handler om? -Hvorfor sier du at han er sint?
Han blir bare sint. Det gjør vi alle.
Greit. Han blir bare sint på en normal måte.
Han rev ned et skur en gang da han var skikkelig sint.
-Men det er på det verste. -Ble du redd?
Nei. Jeg syntes det var komisk.
Lisa også. Så sendte mamma oss ovenpå.
Som oftest er han ikke sånn.
Nesten aldri.
Hva gjør han når han ikke jobber?
Det virker som du tester ham.
Jeg er bare interessert i ditt syn på ham.
Han er viktig for deg. Han var din støtteperson.
Ja, for han dømmer ikke. Han er en snill person.
Det er godt å vite. Hva gjør han når han ikke jobber?
Han liker all slags sport.
Mamma sier at han ville klart å gjøre bowls morsomt.
-Ville du sett på bowls med ham? -Nei, det er ikke noe for meg.
Liker du ikke sport?
-Nei. -Ingen grener?
Jeg er ikke god til mye, men jeg er god til å slippe gym.
Hvordan gjør du det?
Hodepine. Skadet beinet.
Vondt i magen.
"Sir, jeg er svimmel. Kan jeg sette meg?" Sånne ting.
Hva synes faren din om det?
Han var ikke… Han vet ikke om det.
Han visste at jeg ikke var sporty eller noe sånt.
Han pleide å ta meg med på fotball.
Denne…
Denne fotballgreia på lørdager.
Og han…
Han heiet på meg og alt, men…
Men når jeg kødda det til, så bare…
Han så bare bort.
Lot som han ikke så det?
Kanskje, eller…
Kanskje han ikke ville at jeg skulle se at han virket…
Trist.
Trist?
Jeg vet ikke. Skamfull.
Hva følte du da du så den skammen?
Det er meningen at du skal si at han ikke var det.
Du skal si: "Han skammet seg sikkert ikke. Det var bare noe du tenkte."
Eller tror du det? "Han ville ikke skammet seg over sønnen sin."
-Har andre sagt det? -Det er det rette å si.
-Er det ikke å lyve? -Nei.
Vet ikke. Jeg liker ikke løgner.
Jeg likte heller ikke gym.
-Men du var flink til andre ting. -Hvorfor tror du det?
Du ser ut som du var det. Og du er glup, så…
Syntes du ikke du var flink til noe annet?
Jeg brydde meg ikke om at jeg ikke var det.
Det må være vondt å føle det sånn.
Nei. Jeg tror de fleste tenker sånn.
-Tror de fleste at de er dårlige til alt? -De fleste er det.
Føler søsteren din det?
Nei. Lisa er glup.
Faren din?
Jeg vet ikke.
-Moren min gjør det. -Moren din tror hun er dårlig til alt?
Hun kan steke en stek, men… Du må spørre henne.
-Har du møtt dem? -Familien din?
Jeg har snakket med faren din på telefon.
-Ja? -Ja. Som en del av vurderingen.
-Hvordan har han det? -Han er lei seg for at du er her.
Det er feil at jeg er her inne.
-Kan jeg spørre om noe? -Så klart.
-Kan du få meg ut herfra? -Jeg kan ikke hjelpe deg med det.
Hvorfor satte de meg ikke i et ordentlig fengsel? Men et galehus?
-Det er et opplæringssenter. -Opplæring?
Hva lærer de oss opp til? De andre guttene skriker hele tiden.
De vugger fram og tilbake og skriker til Coronation Street.
En gutt blir gæren hver gang han ser Steve McDonald.
-Det er best her. -Ryan får være hjemme til rettssaken.
Ryan er ikke anklaget for en så alvorlig forbrytelse.
Det er bare anklager.
Jeg ville skjønt det om jeg hadde skadet henne.
-Så vidt jeg forstår… -Blir jeg flyttet under rettssaken?
-Ingenting er bestemt ennå. -Blir det i London eller her?
-Du må sette deg ned, Jamie. -Vet du det ikke, eller vil ikke si det?
Ingenting er bestemt ennå. Sett deg.
-Jeg vil ikke! -Da må jeg stoppe denne diskusjonen.
Kanskje jeg vil det. Da blir du sur. Du må dra hjem og så komme tilbake igjen.
Hvis du ikke setter deg…
Jeg vil ikke sette meg, for helvete!
Du kan ikke si når jeg skal sette meg!
Du bestemmer ikke hva jeg…
Se på meg nå!
Du bestemmer ikke hva jeg gjør i livet.
Få det inn i det jævla lille hodet ditt!
Faen i helvete!
Er alt i orden?
Det er ikke noe problem.
Jamie.
Jeg ropte. Unnskyld.
-Skal jeg ta ham med ut litt? -Nei. Men jeg henter en kopp te.
Kan jeg få mer varm sjokolade?
-Ja da. -Du trenger ikke.
Lager han trøbbel?
Kan jeg se inn i rommet?
-Det er ikke lyd. -Det går bra. Kan jeg se?
Mi casa er ditt slott. Eller hva de nå sier.
-Etter deg. -Takk.
Hva ser du?
Hva er du etter? Er det kroppsspråk?
Jeg leser en bok om det for tiden.
Jeg fikk den av søsteren min.
Du skjønner… Folk skjuler seg.
Jeg vet at jeg ikke trenger å fortelle deg dette, men de skjuler så mye.
Kanskje de forteller sannheten med kroppen.
-Ansikter… -Ja, kanskje.
-Jeg kunne ikke gjort det du gjør. -Jeg kunne ikke gjort det du gjør.
Vil du bytte jobb?
Hvilken arbeidstid har du? Hvor mye tjener du?
-Hvor mange feriedager får du? -Jeg liker jobben min som oftest.
Vel… jeg avskyr min.
Du har det nok best.
Greit. Det var alt jeg trengte.
Alltid beredt.
-Hjelper så gjerne. -Takk.
Takk.
Vil du helst at jeg skal bli?
Nei, overhodet ikke.
Jeg er ikke politi. Jeg er ikke her for å lokke fram en tilståelse.
Jeg er her for å forstå. Jeg vet at du tror jeg prøver å lure deg.
Det sa jeg for lenge siden.
Jeg er her for å få en forståelse av din forståelse.
Og jeg forstår at du må få en forståelse av min forståelse.
Fortsett.
Still spørsmålene dine. Jeg skal være bedre.
Greit.
Det andre jeg tenker på i forhold til ordet "maskulinitet",
er hva maskuline menn føler om kvinner.
-Er vi tilbake til det? -Ja. Er det greit?
Ja.
Du vil ha en forståelse av min forståelse av kvinner.
-Jeg glemte sjokoladen. -Det går bra.
-Jeg skal hente den. -Nei. Sett deg. Vær så snill.
Jeg fortjener det ikke. Jeg ropte.
Still spørsmålene dine om menn, kvinner, hva som helst.
Du har sikkert syn på menn og kvinner. Hvordan behandler faren din moren din?
-Prøver du å ta faren min igjen? -Nei, ikke ta ham.
-Han er snill mot mamma. -Han rev ned et skur.
Han blir sint på seg selv. Han har aldri slått henne.
Snakker han med andre kvinner? Er han vennskapelig med andre kvinner?
Nei. Han elsker moren min.
Jeg spør om noen av vennene hans er kvinner.
-Nei. Kompisene hans er kompisene. -Og de er menn?
-Er det galt? Hva betyr det? -Nei, det er ikke galt.
-Jeg trodde vi var ferdige med pappa. -Jeg prøver bare å forstå…
Jeg vet det, men dette har ingenting med ham å gjøre.
Greit.
-Har du noen venner som er kvinner? -Nei.
Vennene dine er menn, akkurat som faren din?
Den andre psykologen stiller mer normale spørsmål.
-Vil du vite hva han spør om? -Jeg skal ikke vite det.
-Konklusjonene mine må være uavhengige. -Greit. Jeg skal ikke si noe.
-Hva synes du om kvinner? -Jeg liker dem.
-Men du er ikke særlig mye venn med dem. -Men jeg er ikke dustete.
-Er du tiltrukket av kvinner? -Jeg er ikke homofil.
-Vi har fastslått at du ikke har kjæreste. -Ja.
Men jeg tror ikke jeg har spurt om du vil ha en.
Ja. Hvem vil ikke det?
-Hva ville du i så fall gjort med henne? -Hva mener du?
Ville du tatt henne med ut? Og i så fall hvor?
På kino.
For å se hva slags film?
Skrekkfilm.
Med 15-årsgrense?
Ja, de er sløve. Man kommer inn.
Og etter kinoen ville du tatt henne med på en gåtur, fulgt henne rett hjem…
Nei. Ikke rett hjem.
Ville du kysset henne?
-Har du lov til å spørre om sånt? -Diskuterer dere ikke dette i helsefag?
Hva tror du er normalt
at en på din alder vil gjøre seksuelt med en jente eller gutt?
-Jeg sa at jeg ikke er homo. -Det sa jeg heller ikke.
-Vil du at jeg skal svare? -Ja, hvis du kan.
Jeg vet ikke. Ta på. Kysse.
Hva mener du med å ta på?
Å ta på henne der.
Brystet?
-Ja. -Rumpa?
-Ja. -Vulvaen hennes?
-Vaginaen hennes? -Vet ikke. Kanskje.
-Sannsynligvis ikke? -Kanskje.
Har du virkelig lov til å spørre?
Så du mener det er normalt for en 13 år gammel heterofil gutt
å ha tatt på en jentes bryst og rumpe?
Utenpå eller under klærne?
Under, kanskje.
Utenpå for det meste.
Jeg har faktisk gjort alt det. Kyssing og berøring.
Ok.
To jenter har vist meg puppene sine. Brystet.
Du trenger ikke å bruke ordene mine.
Og jeg tok på dem, så…
Ok.
En av dem tok på kuken min utenpå buksa.
Ok.
-Jeg tror hun likte det. -Og du likte det?
Så klart.
Egentlig ikke.
Likte du det ikke?
Jeg vet ikke.
Det er ingen riktige og gale svar i dette rommet.
Det er bare ditt beste forsøk på sannheten.
Ja.
Det skjedde ikke.
-Du ble ikke tatt på utenpå buksa? -Nei.
Og tok to jenter av seg toppen for deg?
Nei, men…
-Men jeg har sett bilder. -Pornobilder?
Nei, ikke porno. Alle har sett porno.
Bare to jenter på trinnet mitt, som jeg kjente. Kjenner.
Så du bilder av to jenter på trinnet ditt toppløse?
Ja.
-Ville de likt at du så de bildene? -Alle andre gjorde det.
Var Katie en av de to jentene?
Hva?
-Hvordan vet du det? -Hvordan…
-Hvordan gjettet du det? -Jeg spurte bare.
Hvordan føltes det å se henne sånn?
-Spør du om jeg fikk stå? -Jeg spør om hvordan det føltes.
Jeg likte det. Har vi lov til å snakke sånn?
Hvordan føles det å se nakenbilder av folk?
Hva tror du?
Hvordan føles det å se nakenbilder av folk du kjenner?
Jeg vet ikke. Bra.
-Føler du at det gir deg makt? -Nei.
Det er bare rart.
Var du tiltrukket av Katie?
-Hun var ikke min type. -Så du var ikke det?
Hun var ganske… Ikke stygt ment, men flat.
Greit.
Alle andre som så det, sa det. Ikke bare jeg.
Bildet ble sendt rundt på skolen. Snapchat, vet du.
Det var bare det øverste av henne.
Ikke noe annet. Hun sendte det til Fidget, og han sendte det videre.
-Hvorfor sendte hun det til Fidget? -Vet ikke. Hun likte ham.
Prøvde hun å tiltrekke ham?
Jeg tror han spurte henne. Men han får ikke flere bilder nå.
Nei. Hun er død.
Nei. Jeg mente ikke fra henne.
Jeg mente fra andre jenter.
Ingen vil sende ham bilder fordi han ikke var forsiktig med det han fikk.
Den idioten.
Skulle han samlet bilder fra flere jenter før han delte dem med de andre guttene?
Ja. Jeg vet ikke.
Hvorfor sa du "hun er død" sånn?
Fordi hun er det.
Jeg spurte om du var tiltrukket av kvinner.
Tror du kvinner er tiltrukket av deg?
-Hva slags spørsmål er det? -Tror du jenter er tiltrukket av deg?
Nei.
-Så klart ikke. -Hvorfor "så klart ikke"?
Fordi jeg… Jeg er stygg.
-Hva får det deg til å føle? -Skal du ikke si at jeg ikke er stygg?
-Det er ikke viktig hva jeg synes. -Du sier ikke det normale sier.
Jeg skjønner ikke hvorfor.
Jeg skulle motsagt deg om at faren din skammet seg.
Og du synes jeg burde motsi deg når du sier at du synes du er stygg?
Vet ikke.
Jeg er interessert i det faktum at du synes du er stygg, Jamie.
Ja, jeg… Jeg er fascinerende.
Jeg er interessert fordi det du synes, er viktigere for meg enn det som er sant.
Så hva føler du om å være stygg?
Hva ville du følt?
Du skjønner ikke.
-Du er dødsfin. -Dette handler ikke om meg.
-Synes du ikke du er fin? -Jeg er ikke den viktige her.
Er du ikke fin? Er jeg stygg?
Jeg har ikke vurdert noen av delene. Av en veldig god grunn.
-God grunn. -Jeg vil forstå deg.
Forstå min forståelse av min forståelse av min forståelse.
Det var mye lettere da den andre fyren sjekket om jeg forstår.
-De må ha to oppfatninger. -Om jeg forstår hva jeg gjorde.
Dra til helvete! Jeg sa ikke det, for faen!
Du legger ord i munnen min. Det er som en jævla felle her!
-Du er… -Jamie!
Hva var det?
Hva?
Hva i helvete var det?
Sender ham bort som en jævla dronning.
Du er nødt til å sette deg ned.
Helvete!
Helvete.
Helvete heller.
-Skal du sette deg? -Dra til helvete!
Helvete heller.
Helvete.
Er du ferdig?
Greit.
Jeg skal sette meg, for faen.
Fornøyd?
Hva?
Skal du gå nå?
Går du?
Vil du at jeg skal det?
Det er ikke opp til meg, vel?
Hvis du vil at jeg skal gå, så går jeg.
Du sa under et av de tidligere møtene at du hadde venner. Tommy og Ryan.
Men at du ikke anså deg selv som populær.
Ja.
-Du sa at dere tre ble mobbet. -Folk som deg elsker å prate om mobbing.
Du sa at Tommy ble kalt Round Pounds fordi moren handlet på Poundland.
-Men det gjør hun ikke. -Og Ryan ble kalt dum.
Ryan er dum. Det er på en måte sant.
-Dere følte dere ekskludert. -Nå kommer det fine ord.
Du sa at det iblant ble fysisk.
Folk spyttet på dere fra klasseromvinduer. Dere ble snublet og dyttet.
Ja.
-Du ble kalt ting og fysisk angrepet. -Nei, bare snublet og spyttet på.
Spørsmålet mitt er hvorfor du har en Instagram-konto.
-Hva? Jeg trenger en. -Hvorfor?
For å se på andres kontoer. Det kan man ikke uten å ha en.
Og du følger mange kvinner på Instagram. Modeller.
Ja.
Man trenger ikke å laste opp bilder. Hvorfor gjør du det? Bilder av deg selv.
Vet ikke. Har jeg ikke lov?
Jo.
Er det for å vise at mobbere tar feil ved å vise moroa med Tommy og Ryan?
-Nei. -Vise moroa du har med familien din?
Jeg legger ikke ut noe med dem. Ser du noe sånt, har søsteren min tagget meg.
Fordi du tror noen kan like et av bildene.
Du kan prate med noen, få en ny venn, møte en jente?
Nei. Hva prater du om?
Katie kommenterte bildene dine en rekke ganger.
Ja.
Hva er det du gjør?
-Hva er dette? -Flytt deg.
Hun skrev dette.
Nei. Har du lov til å spørre om dette?
-Har Dillon godkjent spørsmålene? -Ja.
Han har det. Jeg har lov til å spørre om intime ting.
Men gjør det deg ukomfortabel, eller du har spørsmål,
er det folk her som kan hjelpe deg.
Katie skrev dette på Facebook-siden din.
Facebook?
Instagram.
Går det bra med deg?
Du ser litt rød ut.
Skremte jeg deg da jeg ropte?
-Hun skrev dette på Instagram. -Jeg er jo bare 13.
Jeg synes ikke jeg ser så skummel ut.
-Kan du fortelle hva disse emojiene er? -Er det ikke flaut?
Å bli redd for en 13-åring.
Hva betyr disse emojiene, Jamie?
Hva betyr kidneybønnene? Det er kidneybønner, ikke sant?
Hun sier at jeg er med i en av de sannhetsgruppene.
Hvilke sannhetsgrupper?
De som sier at kvinner ikke vil ha oss og ikke bryr seg.
-Er du med i dem? -Nei.
Men du vet hva de sier?
Ja, for alle fortsatte å mase om det.
Incel-greier. Så jeg tok en titt, men jeg likte det ikke.
Og at du var en incel var det hun sa med alle disse?
-Ja. -Kan du forklare alle?
Vil ha kjærlighet, får det ikke.
Klør i halsen.
Rød pille, eksploderer. Det er det samme som den røde pillen.
-Og det er en 80-20-greie. -Hva er en 80-20-greie?
At 80 prosent av kvinnene er tiltrukket av 20 prosent av mennene.
Men det tror jeg de har rett i.
Det var mange som likte kommentarene hennes godt.
Ja. De syntes det var morsomt.
Du må ha syntes det var fælt.
-Sikkert. -Gjorde hun dette mot noen andre?
-Nei. -Hvorfor gjorde hun det mot deg?
Fordi jeg er stygg.
-Tror du det var derfor hun gjorde det? -Jeg er den styggeste, så…
Snakket du med henne om det?
-Ja. -Hva sa du?
Jeg vet ikke. "Jeg er ikke det du sier jeg er", eller…
Og hva sa hun?
Hun bare…
Hun bare smilte og sa "ok", og gikk sin vei.
Du sa det ikke til noen?
-Det er litt sent nå. -Det må ha vært vondt.
Jeg drepte henne ikke.
Du tror det fordi du har sett videoen. Men man kan ikke stole på videoer lenger.
-Jeg skal ikke dømme. -Jeg drepte henne ikke.
Hun var en bitch. Selv du kan se det.
Jeg burde drept henne, men jeg gjorde det ikke.
Det eneste jeg gjorde…
Det eneste jeg gjorde, var…
Se på deg.
Håper på at jeg skal si noe viktig.
Det eneste jeg gjorde…
Jeg ba henne ut etter det med bildet.
Jeg sa at det var kjipt at noen gjorde det mot henne. Viste alle puppene hennes.
Jeg spurte om hun ville bli med på tivoliet.
Jeg tenkte kanskje hun kom til å være svak eller…
Jeg tenkte hun kom til å være svak, så…
Alle kalte henne ei hore. Eller flat eller noe.
Så jeg tenkte at når hun var så svak, ville hun kanskje like meg.
Var det ikke smart?
Å be henne ut når ingen andre likte henne?
Jeg dro for å si at det var kjipt og alt. At Fidget var en idiot.
Og jeg sa at jeg kunne ta henne med på tivoli.
Svakheten gjorde henne lettere å få. Var det teorien din?
Ja.
Jeg trodde du sa at du ikke likte henne.
Hun er flat, sånn er det. Men jeg hadde ikke noe imot det.
Jeg hadde på den beste treningsdressen jeg fant, og…
Jeg vet ikke hvorfor jeg forteller dette. Jeg sa: "Vil du bli med på tivoli?"
Og hva sa hun?
Hun bare…
Hun lo og sa: "Jeg er ikke så desperat."
Og kom emojiene etter det?
Ja.
Hun på en måte angrep deg fordi du trodde at du kunne be henne ut?
-Dine ord. -Stemmer det ikke?
Du synes hun er en bitch, ikke sant?
Som gjorde alt det. Du synes hun er en mobbende bitch.
Hun var en mobbende bitch, ikke sant?
Men det er greia. Den kvelden rørte jeg henne ikke.
Jeg kunne rørt henne, men jeg gjorde det ikke.
Jeg hadde en kniv. Hun var redd. Men jeg gjorde det ikke.
Jeg kunne tatt på henne hvor som helst. Jeg ville det, men jeg gjorde det ikke.
De fleste gutter ville tatt på henne.
Så det gjør meg bedre.
Synes du ikke det?
Jeg mente ikke noe av det. Jeg er sliten. Jeg snakker for mye. Jeg er sliten. Jeg…
Jeg er så sliten.
Jeg drepte henne ikke.
Jamie, forstår du hva døden er?
-Hva? -Forstår du hva døden er?
Ja.
At Katie er borte, og ikke kommer tilbake?
Jeg gjorde det ikke.
Uansett hva du påstår om henne…
-Jeg mente ikke at hun var en bitch. -Uansett hva du sier, så er hun borte.
Den som drepte henne, ødela muligheten for at hun skulle leve videre.
Jeg mente ikke å si noe stygt.
-Hør på meg. Forstår du det? -Hun likte meg bare ikke.
Ja, jeg er ikke dum.
-Forstår du at drap er en forbrytelse? -Ja.
Blir du funnet skyldig, så må du være på en institusjon.
-Hvem vet ikke det? -Forstår du hvem som avgjør det?
-Dommer. Jury. -Greit.
Dette er det siste møtet vårt.
Hva?
-Jeg vil oppfordre deg… -Hvorfor?
Ta imot alle psykologiske tilbud de gir deg.
-Hvorfor? -Du vil tjene på det.
-Nei. -Det er meningen min.
-Og så kommer du tilbake? Til meg? -Jeg trengs dessverre andre steder.
-Så er det faen meg over? -Jeg håper du tar seriøst det jeg sa.
Takk for at du tok deg tid. Jeg ber Frank komme inn.
-Jeg er takknemlig for at du har… -Tror du jeg er ærlig?
-Sier du det til dommeren? -Du har snakket åpent.
Jeg skal informere dommeren om din forståelse…
-Det virker ikke som et ordentlig farvel. -Det er det.
Vi er ikke ferdige.
-Vi er det. Takk, Frank. -Nei!
-Kan jeg spørre deg om noe? -Ja.
Liker du meg?
-Jeg var her i jobben… -Tenker du ikke sånn?
-Jobben min var å vurdere deg. -Jeg liker deg.
Ikke som forelsket i deg. Bare som person.
-Kom nå. -Liker du meg ikke litt?
Hva mener du om meg da?
-Bestem deg. Kom igjen! -Dette var nyttig.
Du skal faen ikke si at jeg gjorde det! Du våger ikke!
Du skal ikke! Slipp meg! Du våger ikke!
-Hei! -Faen!
-Kom nå, Jamie. -Liker du meg ikke litt?
Jamie, kom igjen.
Hva syntes du om meg, da? Bare si til pappa at det går bra!
Si til pappa at det går bra!
-Si til pappa at det går bra! -Jamie, ro deg ned.
Si at jeg har det bra!
Herregud.
Tekst: Evy Hvidsten